  Майя Бывальцева 4-тӥ тулыспалэ Удмуртилэн историяз нырысьсэ Йӧскалык печатьлэсь нуналзэ пусйизы. Кун Кенешлэн юртаз удмурт но бигер кылын ужась журналистъёсты, книгаос поттӥсьёсты сӥлы каризы. Ужрадэ ивортодэтъя «Удмуртия» агентствоын ужасьёс но вуылӥзы. Туннэ Удмуртиын 100-лэсь трос йӧскалык журналистъёс лыдъясько. Анай кылэз, лулчеберетэз утёнын трос тыршемзы понна но соослы тау каризы Кун Кенешысь, Кун Думаысь депутатъёс, Федераци Кенешлэн ёзчиез, элькун министръёс. Со туж кулэ, малы ке шуоно али секыт, наверно, именно конкурировать карыны сыӵе информационной технологиосын - вань интернет, «ВКонтакте» но мукетыз. Но все ровно вань кулэлыкез газетъёслэн, национальной газетъёслэн, журналъёслэн, кудъёсыз асьме элькунын поттӥсько Владимир Невоструев, Удмуртиысь Кун Кенешлэн тӧроезТа дыре элькунын удмурт кылын сизьым но бигер кылын одӥг газетъёс но журналъёс пото. Алнашын, Дэбесын, Дэриын, Эграын, Можгаын, Якшур-Бӧдьяын, Пичи Пургаын ёрос газетъёссылэсь йӧскалык ватсэтъёссэс лэсьто. Со сяна, Уваын но Шаркаынн ёрос изданиосазы удмурт кылын материалъёс печатлало. Электрон амалэн ивортодэт вӧлмыто кык телерадиокомпаниос но вотэсын ужась ивортодэтъя «Удмуртия» агентство. Журналистика удыслы ужасьёсты дася Удмурт кун университетысь Удмурт кылосбуръя, финно-угроведениея но журналистикая институт. Но жаляса верано, удмурт кылын вераськыны, умой гожъяськыны быгатӥсь пиналъёс али ӧжыт лыкто, шуэ журналистикая кафедралэн кивалтӥсез Дмитрий Ефремов. Со герӟаськемын бадӟым конкурсэн – вылӥ баллъёс луыны кулэ ЕГЭ-эн. Но мукет ласянь, шумпотымон, вераны луэ, милям институтмы одӥг бере, филологиын дышетскись пиналъёс но, журналистикаен тунсыкъяськыса, журналистика ласянь но тодон-валан басьтыса, соберезэ журналистикаын туж ӟеч ужаны быгато Дмитрий Ефремов, УдГУ-ысь Удмурт кылосбуръя, финно-угроведениея но журналистикая институтысь журналистикая кафедралэн кивалтӥсезТодэ вайытом, выль праздникез Кун Кенешлэн сессияз 2020-тӥ арын 24-тӥ шуркынмонэ юнматӥзы. 4-тӥ тулыспал юнме шорысь бырйымтэ - ӵапак та нуналэ 106 ар талэсь азьло, 1915-тӥ арын, нырысетӥез удмурт кылын «Войнаысь ивор» газет потӥз. Озьы ик ужрадын Эрик Батуев нимо йӧскалык премиез сётӥзы. Сое нырысьсэ ӟуч журналист басьтӥз – историк, гожъяськись, «Иднакар» журналэз кылдытӥсь но поттӥсь Алексей Коробейников. Солэн Удмуртиын, Россиын но кунгож сьӧрын тодосъя 200-лэсь трос статьяосыз, 50-лэсь трос книгаосыз поттэмын. Со йӧскалык темаосты шараян но вӧлмытон бордын тырше.  Ивортодэтъя «Удмуртия» агентство сӥё-дано ужрадысь меӵак возьматон нуиз. Ватсалом, Удмуртиысь 8-11 классын дышетскись удмурт пиналъёсты телерадиожурналистикая «Вуоно иворчи» школае дышетскыны ӧтё. Тегъёс: Мерлык Ижкар ВладимирНевоструев СМИ Удмуртия удмуртъёс праздникъёс йӧскалыкполитика  